A Perzsák különlegessége, hogy a korabeli drámáktól eltérően nem mitológiai témát, hanem a közelmúlt valós eseményét, a szalamiszi csatát dolgozza fel. Aiszkhülosz nem elmondásból ismerte a szalamiszi ütközet történetét, ugyanis részt vett a harcokban, csakúgy, mint korábban a marathóni csatában. A hírnök szájába adott mondatok – "„Ott voltam én, nem hallomásból mondom el, perzsák, a pusztulást, amely ott végbement”"* (266-267)– Aiszkhülosz drámájának hitelességét is hívatottak bizonyítani. A tragédiára mint forrásra Hérodotosz is támaszkodott a görög-perzsa háborút leíró munkájában.